
PREDGOVOR 


I ovo je djelo nepoznatoga autora biser 
franjevačke duhovnosti. Vjerojatno je napi- 
sano sredinom ovoga stoljeća, a stil, obrada i 
umjetničke kvalitete očituju pisca književno 
nadarena, koji je vjerno usvojio Franjin duh, 
da se i poistovjetio s njim, te prenosi misli i' 
osjećaje serafskoga oca, upućene svojim du- 
hovnim kćerima — kroz sve vjekove. 

»Oporuka« je minijaturno zrcalo 
»Cvjetića sv. Franje«. Sav Franjin život, du- 
hovnost i nauka sadržana je u njoj. Evan- 
đeoska poruka — kerigma vjerno je izražena 
kroz simbole i metafore; posebno su simboli- 
zirane ili personificirane kreposti, koje Otac 
dariva svojim kćerima, tražeći od njih uz- 
vrat: vježbanje u istim krepostima — za lju- 
bav Božjega Srca, Središta svega Svemira. 


Kroz meditativni monolog, kroz lirsku 
formu isijava duh Očev na njegove duhovne 
kćeri, koje on nježno poziva na krepostan 
put — Put savršene ljubavi, preko odricanja, 
mrtvenja — askeze. 

U našoj redovničkoj zajednici Sestara 
klarisa u Splitu, ova se »Oporuka«, koju nam 
je preveo naš tadašnji duhovnik O. Karlo 


Nola, čita svake godine na blagdan sv. oca 
Franje — 4. listopada. Svaka sestra izvuče li- 
stić s brojem i po njemu dobiva svoj »cvje- 
tić« — odgovor svoga svetoga Oca, kao i dra- 
gu obavezu za vršenje kreposti. 


U ovoj su OPORUCI sadržane sve bitne 
oznake franjevačke duhovnosti, Franjin kri- 
stocentrizam: Krist Betlehema, Krist Euha- 
ristije i Krist Kalvarije; Franjino savršeno 
veselje i ljubav, kojom je grlio sva stvore- 
nja, motreći i ljubeći u svemu Utjelovljenu 
Ljubav. 

Kroz ovaj duhovni i umjetnički spis oči- 
tuje se izvorna ljepota evanđeoske—franje- 
vačke duhovnosti; nepatvorenost, neposred- 
nost, jednostavnost, priprostitost; čistoća 
duha i srca, kao u vrijeme prvotne nevinosti, 
kada su se u Raju zemaljskome pokoravala i 
nerazumna stvorenja Adamu — u stanju pr- 
votne pravednosti. Ujedno je i poticaj da se 
približimo svome idealu — Kristu, ostvaruju- 
ći Njegov lik u svojoj duši. 

»Oporuka« je, uz »Cvjetiće«, biser ne sa- 
mo franjevačke nego i svjetske književnosti. 


Na blagdan Sv. Oca Franje, 1992. godine 


S. MARIJA OD PRESVETOG SRCA 


Kod više osoba i institucija u Italiji pitali smo za ime Autora 
ove knjižice, ali bezuspješno. — Ova »Oporuka« je različit spis od 
autentične Franjine OPORUKE (Op. ur.). 


PREDRAGE MOJE KĆERI 


U današnji dan, presretni dan moje smrti, 
koja će mi otvoriti ulaz u beskrajnu slavu, 
ostavljam svakoj od Vas po malen darak, koji 
će Vam služiti kao uspomena na Vašega Oca 
ina njegov život na ovoj zemlji. 

Želim da ono malo stvari, kojima sam se 
služio za svoga zemaljskoga života, ujedno sa 
onim blagom neizmjernih milosti, koje se je 
Bog udostojao da mi ih udijeli, posluži na vašu 
korist. 

Sjećajte se često svoga Oca, koji vas brani 
iz nebeske visine. Budite brižne, da mi uzvra- 
tite one male usluge, koje od Vas tražim, a 
koje moraju služiti da povećaju slavu Božju, 
da pripomognu vašemu vlastitome spasenju, 
i da se razveseli srce Vašega Oca. 


S. FRANJO 
4. listopada 


1. 


Darivam ti prve JASLICE, koje sam ja 
napravio; gledaj ih često s ljubavlju i zahval- 
nošću. I kada osjetiš da ti se je srce ganulo i 
raznježilo gledajući predrago Djetešce Isusa 
na tako tvrdom krevetu, približi mu se polako, 
polako; podigni ga iz tako bolne kolijevke, 
približi ga svome srcu da ga ogriješ, daji mu 
poljupce ljubavi, miluj ga na sto načina, ali 
pazi da ne učiniš ni najmanji grijeh; inače uči- 
nit ćeš da plače gorkim suzama. 


ZEPREPIGE 


Za uzvrat tražim od tebe ovu vježbu: 


Često čini djela ljubavi prema Djetetu iz 
Betlehema, i imaj veliku brigu da srdačnom 
pobožnošću častiš Djetinjstvo Isusovo, a oso- 
bito u svetačne dane Božića. 


2. 


Darivam ti svoju BLAGOST, kojom sam 
prisvojio srca svih ljudi, i kojom sam vazda 
nastojao da postanem sličan i jednak Srcu 
Isusovu. 

Vježbanje u ovoj dragoj kreposti činit će i 
tebe gospodaricom svih srdaca i privući će na 
tebe sva bogatstva božanske milosti. 





Za uzvrat tražim od tebe ovu vježbu: 


Kada ti se reče koja riječ tvrda, oštra, koja 
ti bode i ranjava srce, odmah ćeš reći koju 
Zdravomariju za onu koja ti je to rekla, da i 
njoj isprosiš blago i ponizno srce. 

3. 


Darivam ti svoju STRPLJIVOST. Za svoga 
života morao sam trpjeti mnoge nutarnje i 
vanjske muke, ali sam pazio da se nikada ne 
tužim, ili da me vide tužna ili uznemirena. 

Ovim mojim darom, draga kćeri, i tebi će 
postati drago i milo tvoje trpljenje, pa ćeš u 
strpljivosti spasiti dušu svoju. 





Za uzvrat tražim od tebe ovu vježbu: 


Ako vidiš nekoga žalosna ili nestrpljiva u 
svojemu trpljenju, pazi da ga ne osudiš ili 
drsko prekoriš, nego, naprotiv, nastoj da ga s 
ljubavlju utješiš i da sa slatkim riječima po- 
digneš njegovo žalosno srce. 

4. 


Darivam ti svoje RANE; to ti je moj drago- 
cjeni dar, koji sam primio od milosti Božje. 

Uistinu, kćeri moja, rane Isusove jedina su 
naša utjeha, naša nada, naša radost; darivam 
ti ja svoje za jamstvo moje posebne ljubavi 
prema tebi. S ovom mojom ostavštinom ne 
trebaš da se ubuduće ičega bojiš, nego svemu 
da se nadaš. 





Za uzvrat tražim od tebe ovu vježbu: 


Izmolit ćeš danas nekoliko Očenaša i 
Zdravomarija u zahvalu za sve milosti, darove 
i slave, kojima je Bog obdario tvog Oca Fra- 
nju. 

5. 


Darivam ti moga VUKA, koji me je pratio 
kao blago janje. 

Gledaj, draga kćeri, kako se milošću Bo- 
žjom i najdivlje zvijeri mogu ukrotiti, pa se 
nauči, da i ti sistom milošću možeš svladati i 
ukrotiti svoje strasti te ih učiniti podložnim i 
pokornim duhu. Ništa se ne smiješ bojati. Do- 
ći ćeš dotle da će ti strasti poslužiti za zaslugu 
i slavu, kako je meni služio moj vuk. 





Za uzvrat tražim od tebe ovu vježbu: 


Ti ćeš se vrlo pomnjivo ispitivati da upo- 
znaš svoju gospodujuću strast, da se nepresta- 
no boriš protiv nje i svladaš je. 

Ovom vježbom brzo ćeš hodati po stazama 
kreposti i brzo ćeš stići do vrhunca savršeno- 
sti. 

Darivam ti svoja TRPLJENJA. Sve muke, 
križevi, kazne i nevolje, koje mi je Bog poslao, 
izgledali su pred mojim očima kao nedvojbeni 
dokaz njegove ljubavi i sigurni znak moga 
vječnoga predodređenja za Slavu; i kako je 
trpljenje najkraći put da se dođe u nebo, to ga 
darivam tebi, kćeri moja! 

Primi ga u duhu svoga Oca. 


Za uzvrat tražim od tebe ovu vježbu: 


Trpjet ćeš strpljivo i veselo svoje muke; ali 
pazi da ne tražiš u Boga trpljenja, nego ga 
moli za svetu strpljivost, da možeš veselo 
trpjeti nevolje koje ti šalje. 

T. 


Darivam ti ZAVOJE, koje sam nosio na 
mojim izranjenim rukama. 

Pogledaj, kćeri moja, koliko sam nastojao 
da sakrijem pred očima ljudi izvanredne mi- 
losti, koje mi je Bog udijelio. A ti ćeš paziti da 
ne otkrivaš posebnih milosti, koje primiš, 
osim svojim poglavarima i ispovjednicima i 
reći ćeš u svome srcu: »Moja tajna je za mene. 
Aleluja«. 





Za uzvrat tražim od tebe ovu vježbu: 


Što više milosti i darova primiš od Boga, 
to ćeš se sve više ponizivati. A danas često 
izmoli Zdravomariju za izvanredne milosti, 
koje si primila od Boga. 

Darivam ti svoje UTJEHE. Znaš li ti, kćeri 
moja, koje je savršeno veselje? Jednom, razgo- 
varajući s mojim dragim Bratom Leonom, 
ovako sam mu rekao: Čuj, ovčice Božja, kad 
bismo jedne noći, po kiši i snijegu, stigli do 
samostana i nitko nam ne bi htio otvoriti vra- 
ta, nego još suviše bi nas obasuli pogrdama i 
izudarali metlama, to bi bilo pravo veselje. 

Ovim darom, sve što te tišti i ponizuje, tvo- 
rit će tvoje pravo i trajno veselje. 





Za uzvrat želim od tebe ovu vježbu: 


U prvoj prigodi, koja ti se pruži da budeš 
ponižena, u zahvalu ćeš izmoliti deset puta 
strjeloviti uzdah: Bogu hvala, jer ti se pružila 
prigoda da okusiš pravu radost. 

9. 


Darivam ti crkvicu PORCIJUNKULE. U 
ovoj sam primio najznačajnije milosti od Bo- 
ga; ovdje sam bio tako često počašćen vidlji- 
vom prisutnošću Isusa i Marije. Tu sam pro- 
slavio onu blaženu noć, kada mi je Isus iz 
preobilja svoje ljubavi dao Porcijunkulski 
oprost. 

Uživaj, kćeri, ovo neizmjerno blago, koje 
sam ti otkrio one noći i iskorištavaj svim ma- 
rom svete Oproste. 


Za uzvrat tražim od tebe ovu vježbu: 
Danas ćeš više puta izmoliti Memorare za 


obraćenje grješnika koji su toliko ležali na 
srcu tvome Ocu. 

10. 


Darivam ti moje JANJEŠCE — koje mi je 
bilo tako drago. Ono je, na moju zapovijed, 
dolazilo s mojom Braćom vazda u kor na pje- 
vanje psalama i na druge molitve, i kroz cijelo 
to vrijeme stalo je tako mirno i pomnjivo i 
tako pobožno, kao da je imalo razum. 

Kćeri moja, zar te ovi primjeri tako mili 
ne postiđuju i ne ponizuju, tebe, koja tako če- 
sto ideš na svetu molitvu i na hvale Bogu s 
tako malo sabranosti, pobožnosti i poštovanja 
prema Gospodnjoj nazočnosti! 





Za uzvrat tražim od tebe ovu vježbu: 


Nauči se od moga janješca da ljubiš i štuješ 
Jaganjca Božjega, i nastoj da danas izmoliš 
sve svoje molitve sa posebnom pobožnošću, 
sabranošću i ljubavlju. 

ll. 


Darivam ti svoje SRCE. Ovim će tvoje srce 
kao i moje gorjeti plamenom ljubavi prema 
Božanskome Srcu Isusovu. 

Ja nisam tražio ni želio ništa drugo na ovoj 
zemlji nego da postanem sličan Srcu Isusovu; 
iza tose je On udostojao da u moje prsi utisne 
ranu ljubavi. Tu se zatvori, kćeri moja, i naći 
ćeš snagu da se boriš i svladaš svoje napasti, 
i bit ćeš sigurna u životu i na smrti. 





Za uzvrat tražim od tebe ovu vježbu: 
Danas ćeš učiniti deset djela pokajanja i 


ljubavi kao naknadu za uvrede nanesene 
Presv. Srcu Isusovu. 

12. 


Darivam ti svoj PASAC. To će te sjećati 
veza ljubavi, kojima si se vezala sa svojim Isu- 
som. Ti si se vezala usko s Njim, pa ga za to 
moraš slijediti u uživanju i u trpljenju, u obil- 
nosti i u siromaštvu, u utjehi i u zapuštenosti. 

Ovim darom ja te danas nanovo povezujem 
neraskidljivim lancima s tvojim nebeskim Za- 
ručnikom-Isusom. 





Za uzvrat tražim od tebe ovu vježbu: 
Obnovit ćeš često preko dana svoje zavjete 


i zavjetovana tvoja Pravila, a osobito u času 
koje napasti. 

13. 


Darivam ti moju PRIPROSTITOST. »Ako 
se ne obratite i ne postanete kao djeca, nećete 
ući u kraljestvo nebesko«, reče jednoga dana 
naš Božanski Otkupitelj. 

Za to sam ustanovio svoj Red na temelju 
ove uzvišene kreposti, kao temeljni kamen 
cijele zgrade. 

Budi i ti priprosta kao golubica i upravit 
ćeš još laganije let prema Zaručniku pripro- 
stih i čistih duša. 





Za uzvrat tražim od tebe ovu vježbu: 


Svaki put, kada nehotice upadneš u koju 
laganu laž, ili da ne odgovoriš priprosto i is- 
kreno, usprkos svake odbojnosti tvoje naravi, 
nastoj da je odmah opozoveš i da se popraviš. 

14. 


Darivam ti moju LJUBAV PREMA GU- 
BAVCIMA. 

Često promišljaj, kojom sam im ljubavi 
služio; a ti nauči od mene kako ćeš se svladati 
u svemu tome što se opire tvome sjetilu. 

Ovim darom, od danas pa ubuduće, postat 
će ti laka svaka odbojnost i zaslužit ćeš neiz- 
mjerne zasluge za nebo. 





Za uzvrat tražim od tebe ovu vježbu: 
Pohađaj često i rado bolesnike i siromahe, 


i iskazuj njima sve usluge, kojima se opire tvoj 
osjećaj. 

15. 


Darivam ti moj CILICIJ. Sjećaj se često 
opore i teške pokore, koju je morao trpjeti tvoj 
Isus za tvoje grijehe; a ti još sa svetom revnoš- 
ću nastoj da ne umakneš nijednoj pokori, na- 
ređenoj od sv. Pravila. 

Ah da, kćeri! Sretna i blažena ona pokora, 
koja će činiti da zadobijemo vječnu slavu u 
raju! 





Za uzvrat tražim od tebe ovu vježbu: 

Odluči da ćeš često izvršiti koju hotimičnu 
pokoru i mrtvenje, da umnožiš sebi svoju sla- 
vu na nebesima. 

16. 


Darivam ti svoj BIČ. Njim ćeš se služiti 
protiv navala neprijatelja zavodnika, ako se 
nudi da ti se približi. 

Ovim moćnim oružjem junački ga odbij od 
sebe, vapi meni za pomoć, a ja ću biti pripra- 


..vio 





Za uzvrat tražim od tebe ovu vježbu: 
Izmolit ćeš koju Zdravomariju za onu tvo- 


ju Braću i Sestre, koji trpe teške i silne napa- 
sti i trpljenja. 

17. 


Darivam ti moju REVNOST. Primi danas 
od tvoga Oca onaj sveti žar, kojim je izgaralo 
moje srce za slavu Božju i spas duša. Ja ću u 
tvome srcu raspaliti onu istu vatru kojom je 
gorjelo moje, i to će te potaknuti da zaboraviš 
na sebe, da ne tražiš i ne želiš drugo nego samo 
i jedino slavu Božju i vječni spas tvojih bliž- 
njih. 


Za uzvrat tražim od tebe ovu vježbu: 


Ne zaboravi nikada da najprije učiniš sve- 
tu i čistu nakanu u svim stvarima i da se trudiš 
da molitvom, riječima i dobrim primjerom su- 
djeluješ, što se tebe tiče, na spasavanju duša. 

18. 


Darivam ti svoju LJUBAV. Sve moje po- 
kore i svi trudi, podneseni za spas ljudi, ništa 
mi ne bi koristili bez ljubavi. 

Dajem je tebi, Kćeri moja predraga! I ovim 
neizmjernim žarom u svom srcu i ti ćeš tražiti 
u svemu veću slavu Božju i spasenje bližnjih, 
a tvoja djela zadobit će pravi sjaj. 


Za uzvrat tražim od tebe ovu vježbu: 


Pazit ćeš dobro da ne učiniš nikada koju 
pogrešku protiv ljubavi; nikakva pogreška ne 
ožalošćuje toliko preslatko Srce Isusovo koli- 
ko ova. 

Tražit ćeš još danas koju prigodu da se 
vježbaš u ljubavi prema svome bližnjemu. 

19. 


Darivam ti BRDO ALVERNIJU. Na ovom 
brdu primio sam izvanredne milosti i darove 
i uzvišene zanose. Tu sam vidio moga Otkupi- 
telja u obliku sjajnoga Serafina. To isto brdo 
bilo je mučki svjedok mojih najoporijih poko- 
ra, mojih bdjenja, mojih postova i mojih moli- 
tava. 

Nauči se, kćeri, da prije kontemplacije 
mora doći pokora. Na ovom brdu ustrajat ćeš 
u molitvi i postu i čekat ćeš sat milosti i utjehe. 





Za uzvrat tražim od tebe ovu vježbu: 


Po najžarčoj molitvi, trajnom mrtvenju i 
odricanju penjat ćeš se do onog uzvišenoga 
stupnja duhovnoga života, na koji te danas 
tvoj Otac pozivlje. 

20. 


Darivam ti moju PONIZNOST. Iako me je 
Bog obdario darom čudesa, nisam ipak radi 
toga imao nikakve poteškoće da se smatram 
najvećim grešnikom svijeta, jer sam često raz- 
mišljao o mojim dubokim nevoljama i o veliči- 
ni Božjoj. 

Primi poniznost svoga Oca i ona će te pou- 
čiti da stojiš ispod ništice, jer ništica se više 
ne protivi Bogu, a ti jesi, kad mu se sa svojim 
grijesima neprestano opireš. 





Za uzvrat tražim od tebe ovu vježbu: 
Iskoristi svaku prigodu, koja ti se pruži, da 


..v o. . .s .. 
se poniziš, i pazi da ne govoriš o svojim talen- 
tima, sposobnostima i odlikama. 


28 


21. 


Darivam ti svoju TUNIKU. Sveta haljina, 
koja je na tebi, sjeća te da više ne pripadaš 
svijetu, nego sva i potpuno Bogu, čijoj si se 
službi posvetila, kada si prigrlila Red, koji se 
sav osniva na pokori, siromaštvu i odricanju. 

Gledaj često u ovu moju haljinu, i gledaju- 
ći je tako izderanu i iskrpljenu, iznutra i izva- 
na, bježat ćeš od svake ispraznosti i svakoga 
razmetanja u tvojoj haljini. 





Za uzvrat tražim od tebe ovu vježbu: 
Poljubit ćeš danas, kada se budeš oblačila 


i svlačila, posebnom pobožnošću i ljubavlju 
jednu po jednu sve tvoje redovničke haljine. 

22. 


Darivam ti svoje PROPELO. Križ je bila 
knjiga iz koje sam učio, oružje, kojim sam se 
borio, i barjak pobjede, pod kojim sam poči- 
vao i tješio se poslije duge borbe. 

Poljubi ga često sa svetim osjećajem i po- 
božnošću i reci mu, kako mu je govorio tvoj 
Otac: »Svijet je meni propet, a ja svijetu.« 





Za uzvrat tražim od tebe ovu vježbu: 


Ljubi srdačnom pobožnošću tvoje Propelo, 
kada te pakleni neprijatelj napastuje da uči- 
niš koji grijeh ili nesavršenost; i reci otvoreno 
napasniku: 

»Evo križa moga Gospodina, odlazite vi 
vlasti sotonske!« 

23. 


Darivam ti svoj ŠTAP. On će ti služiti kao 
potporanj na teškim putevima savršenosti, 
koji vode do svetoga Božjega brda. 

Kada ga gledaš, sjeti se da moraš biti kao 
štap, bez života i pokreta, u rukama tvojih 
poglavara, koji se s tobom mogu poslužiti po 
volji, upotrebljujući te, ili te ostavljajući u za- 
kutku, kako im se bolje svidi. 


Za uzvrat tražim od tebe ovu vježbu: 


Ne želi i ne nastoj da bi se pokazala spo- 
sobnom za koju službu ili posao, koji nosi sa 
sobom čast; nego naprotiv budi spremna i pri- 
pravna na sve, što sveta poslušnost traži od 
tebe. 

24. 


Darivam ti svoje UTJEHE. To su one zrake 
neizrecivoga svjetla, koje Bog koji put šalje iz 
visine nebeske dušama, da ih ojača na putu 
savršenosti. 

Uživaj, kćeri moja, u svetoj radosti u ovom 
sjajnom svjetlu, ali ne zaboravi da je utjeha: 
ne imati utjeha na ovoj zemlji. 





Za uzvrat tražim od tebe ovu vježbu: 


Raduj se danas posebnim zanosom i vese- 
ljem u svojim duhovnim utjehama i zahvaljuj 
Bogu na onim nebeskim utjehama, koje je 
udijelio tako obilato tvome Ocu. 

25. 


Darivam ti svoje SUZE. Mnogo sam suza 
prolio u svome umrlome životu, i za moje gri- 
jehe, i radi muke moga Otkupitelja i radi 
uvreda, koje mu se nanose. 

Primi od svoga Oca dar suza, kojima ćeš 
oplakati svoje grijehe. Tvoje suze skrušenja i 
kajanja promijenit će se u suze radosti. 


REPASPJSE 


Za uzvrat tražim od tebe ovu vježbu: 


Pazit ćeš da nikada ne zaplačeš ili iz sebe- 
ljublja, a još manje plači jer si bila ponižena; 
inače ćeš odmah izgubiti moj neprocjenjivo 
dragocjeni dar. 

26. 


Darivam ti moju POBOŽNOST MIHOVI- 
LU ARHANĐELU. Gajio sam vazda i uvijek 
posebnu pobožnost i poštovanje ovom premo- 
gućem Knezu nebeske vojske: prelijevam je u 
te danas, i ovim darom postignut ćeš sve milo- 
sti koje je on isprosio i meni. 

Danas ćeš često s njim istim u svetoj rado- 
sti izreći: »Tko je kao Bog!« 





Za uzvrat tražim od tebe ovu vježbu: 
Izmolit ćeš Očenaš i Zdravomariju slav- 


nom sv. Mihovilu Arhanđelu i preporučit ćeš 
njegovoj posebnoj zaštiti Svetoga Oca papu. 

21. 


Darivam ti RUŽE 1Z DRAČJA SV. BENE- 
DIKTA. 

Pošao sam jednom u pećinu Svečevu i pro- 
matrao sam nježnom pobožnošću dračje, u 
koje se je bacio da svlada jednu pogibeljnu 
napast; poljubio sam dračje i blagoslovio zna- 
kom svetoga križa. 

U taj čas Bog pretvori dračje u ružičnjak, 
čijim lišćem su kasnije učinjena mnoga čude- 
sa. Ti pak u moje ime uzmi jedan list i stavi 
ga na trnje tvojih napasti, koje na te napadaju 
i vidjet ćeš da će se napasti promijeniti u ruže. 





Za uzvrat tražim od tebe ovu vježbu: 
Danas ćeš se vježbati u kojoj bolnoj poko- 


ri, da isprosiš od Boga milost, da budeš oslo- 
bođena od napasti protiv svete čistoće. 

28. 


Darivam ti svoju LJUBAV PREMA GRJE- 
ŠNICIMA. Ovoj prevelikoj ljubavi imaš da za- 
hvaljuješ neizmjerno blago oprosta Porcijun- 
kule. 

One presretne noći, izgarajući od vrućeg 
plamena ljubavi, nisam znao što drugo da pi- 
tam nego spasenje siromašnih grješnika, koje 
sam više ljubio nego sama sebe. 





Za uzvrat tražim od tebe ovu vježbu: 


Moli ćeš svaki dan, barem tri puta, za 
obraćenje bijednih grješnika. 


36 


29. 


Darivam ti svoje SIROMAŠTVO. Za cije- 
loga svoga umrloga života nisam poznavao 
druge vrsti nenavidnosti osim da vidim neko- 
ga siromašnijega od sebe, bjednijega i 
neopskrbljenijega. 

Ovu svetu nenavidnost darivam tebi, o 
kćeri! 

S njom nećeš više osjetiti nikakve boli, ako 
vidiš koju Sestru opskrbljeniju od tebe i koju 
više vole nego tebe i s kojom bolje postupaju 
nego s tobom. 





Za uzvrat tražim od tebe ovu vježbu: 
Ako je u tvojoj vlasti da odabereš jednu od 


dvije stvari, izaberi vazda jednostavniju, siro- 
mašniju i neugledniju za tebe. 

30. 


Darivam ti svoj DUH POKORE. Ovim će 
ti se olakšati snašanje svih strogosti, težina i 
trpljenja redovničkoga staleža. 

Ne zaboravi nikada, kćeri moja, da si ti 
članica pokorničkoga Reda, i radi toga da mo- 
raš ljubiti mrtvenje i odricanje, ako hoćeš da 
te priznam pravom kćeri. 





Za uzvrat tražim od tebe ovu vježbu: 


Zahvaljivat ćeš često Isusu, što te je po- 
zvao u sveti Red, koji ti pruža tolika sredstva 
da se očistiš od svojih grijeha, da ti dade da 
odmah poslije smrti bez čekanja poletiš u 
vječnu slavu. 

31. 


Darivam ti svoje PRAVILO. Sam Bog mi 
ga je dao, i pod istim božanskim nadahnućem 
sastavljeno je i ono koje si zavjetovala. 

Nisam obvezao svoje kćeri na toliku stro- 
gost, na koju sam sinove; a ipak tražim od 
tebe da budeš vrlo brižna, te vršiš sve što si 
obećala svome Bogu, i da se diviš i natječeš 
na primjerima savršenstva, koja ti daju moji 
sinovi. 





Za uzvrat tražim od tebe ovu vježbu: 
Više puta ćeš se preko dana ispitati kako 


vršiš svoje sveto Pravilo i vazda ćeš moliti za 
moje sinove u Kristu. 

32. 


Darivam ti svoju SOBICU. Ljubi sobicu, 
koju ti je poslušnost dodijelila, i zadržavaj se 
u njoj, kako je činio tvoj Otac, vazda u nazoč- 
nosti Božjoj, da se tvoj nebeski Zaručnik za- 
drži s tobom — i veselo zabavlja. Nikada sobi- 
cu ne zovi »svojom«; ova sama riječ bila je 
dovoljna da napustim sobicu u kojoj sam sta- 
novao, jer nisam htio, dok god sam bio na 
zemlji, da imam išta svoga osim Isusa. Njega 
samoga sam nazivao: Bog moj i sve moje! 


Za uzvrat tražim od tebe ovu vježbu: 


Poljubit ćeš danas više puta velikom rev- 
nošću zidove tvoje sobice, koja ti je dana; ali 
ne reci nikada da je tvoja, kako sam ti ija dao 
primjer. 


40 


33. 


Darivam ti svoju PJESMU SUNCU. Spje- 
vao sam je kada sam se povratio iz previsoko- 
ga zanosa; pozvao sam tu sva stvorenja da 
hvale Boga. 

Ti ćeš pjevati svome Zaručniku, Otkupite- 
lju, sa zanosom veselja, pjesmu ljubavi i za- 
hvale, — i duboko ćeš utisnuti u srce onaj stih 
moje Pjesme: Sva stvorenja združite se sa 
mnom da hvalite moga Boga, da ga slušate i 
da mu služite u dubokoj poniznosti. 





Za uzvrat tražim od tebe ovu vježbu: 


Molit ćeš svetom radošću sve molitve nare- 
đene od Reda, i nastojat ćeš da se pokoravaš 
i služiš svome Bogu s dubokom poniznošću. I 
tako, kada ti se približi smrt i ti ćeš moći, kao 
i tvoj Otac, nazvati je »našom Sestricom« te 
blagoslivljati i hvaliti Boga, koji je šalje. 

34. 


Darivam ti svoj KREVET. Služit ćeš se 
njim kao što sam se i ja služio, da tu nađeš 
ono malo potrebnoga počinka, da uzmogneš 
kasnije bolje obavljati svoje svete molitve i 
vršiti svoje dužnosti. 

Ako ti bude izgledao odveć tvrd, baci po- 
gled na tvrdo drvo križa, koje je bilo priprav- 
ljeno za ležaj i počinak tvome Otkupitelju u 
času njegove smrtne borbe. 





Za uzvrat tražim od tebe ovu vježbu: 


Ustajat ćeš se ujutro veoma rano, da poč- 
neš svoj dan svetim razmatranjem; a svaki 
put, kada te nadvlada lijenost, toga dana uči- 
nit ćeš koju vježbu pokore. 

39. 


Darivam ti svoju OPORUKU. Spojio sam 
je s mojim prvim Pravilom te iako ne obvezuje 
pod grijeh, sa svim tim moji dragi Sinci vršit 
će je tačno. 

Ti, moja kćeri, vrši je osobito u dvije točke, 
da poštuješ sve svećenike, a osobito svoga is- 
povjednika, kako sam ga ja poštivao, i da vrlo 
paziš, ako na kojemu god mjestu nađeš napi- 
sano Presveto Ime Isusovo, da to Ime ne bude 
nečasno bacano, nego čašćeno i poštovano, 
kako zaslužuje od tebe i od drugih. 





Za uzvrat tražim od tebe ovu vježbu: 


Danas ćeš izmoliti jednu »Spomeni se« za 
svoga duhovnoga oca i izgovarat ćeš s dubo- 
kim poštovanjem i ljubavi preslatko Ime Isu- 
sovo što možeš češće. 

36. 


Darivam ti svoj MUK. Ja sam vazda opslu- 
živao ovaj sveti muk, naređen od Pravila Re- 
da, sa najvećom točnošću. Zato sam htio da 
ovaj sveti evanđeoski muk bude izvršivan i od 
moje Braće, a taj stoji u tome da se izbjegava 
svaka nekorisna i suvišna riječ, od koje će u 
dan suda biti tražen od nas vrlo strogi račun. 

S ovim tako uzvišenim darom postići ćeš 
mnoge milosti od Boga i dobit: ćeš savršenu 
nutarnju sabranošt duše i srca. 





Za uzvrat tražim od tebe ovu vježbu: 


Ako ti se dogodi, osobito za vrijeme mika, 
da moraš govoriti za potrebu, nastoj da tvoje 
riječi prođu dva puta kroz turpiju zubi i usa- 
na, prije nego li iziđu iz usta; tako su nauča- 
vali Sveci. 

37. 


Darivam ti svoj ŽAR U PJEVANJU PSA- 
LAMA. 

Kako me često, kćeri moja, žalostiš, kada 
te vidim tako malo revnu i pažljivu dok moliš 
svoj sveti Oficij! 

Ja sam pjevao Psalme tolikim veseljem da 
sam jednom prigodom, kada ni ja ni fra Leon 
nismo imali brevijara, sastavio nekoliko sti- 
hova pa stao da ih s njim naizmjenično pje- 
vam. 

Ovim mojim darom i ti ćeš pjevati svoj Ofi- 
cij velikim žarom i radošću duha. 





Za uzvrat tražim od tebe ovu vježbu: 


Ne propusti nikada da s usmenom moli- 
tvom spojiš mislenu; pa ako koji put izmoliš 
Oficij s malo revnosti i pažnje i sabranosti, za 
zadovoljštinu izmoli Pokorničke psalme ili 
barem Miserere i De profundis. 

38. 


Darivam ti svoje GRLICE. Jednoga dana 
susreo sam na ulici u Sijeni dječaka sa neko- 
liko grlica — simbolom nevinosti. Zamolio sam 
ga da mi ih daruje, i udovoljio mi je. Veseo 
sam ih uzeo u ruke i, milujući ih, obećao sam 
im lijepo gnijezdo. Kada sam stigao u samo- 
stan Ravacciano, pred vratima sam zapro svoj 
štap u zemlju, koji se je u taj čas promijenio 
u lijepi i lisnati hrast, na čije grane moje grlice 
veselo poletješe da tu naprave gnijezdo. 





Za uzvrat tražim od tebe ovu vježbu: 


Smatraj se vazda pouzdanom grlicom tvo- 
ga Isusa, koja ne voli da stavi nogu na ovu 
nisku i ogavnu zemlju, nego upravlja svoj let 
u visinu k svom Ljubljeniku. 

Kao zalog svoje vjernosti tvome nebesko- 
me Zaručniku, danas ćeš izvršiti deset čina 
poklona i ljubavi pred Presv. Sakramentom. 

39. 


Darivam ti svoj PLAŠT. Jednom sam ga 
darovao nekoj siromašnoj ženi, koju sam sreo 
na putu. U tome činu osjetio sam neki osjećaj 
isprazne slave. Tada sam se okrenuo nazad i 
na sav glas sam se optužio mnoštvu naroda, 
koji me je slijedio, da sam učinio grijeh samo- 
dopadnosti. 

Moj dar sjećat će te ove činjenice i dat će 
ti u sličnim prigodama snagu da svladaš pori- 
ve ispraznosti, kako sam ih ja svladao. 


Za uzvrat tražim od tebe ovu vježbu: 





Očitovat ćeš sa svom iskrenošću svome du- 
hovnom Ocu sve svoje napasti, i one misli koje 
te imaju poniziti. 

Ovom ustrajnom vježbom dat ćeš mi lijepi 
dokaz svoje ljubavi prema meni. 

40. 


Darivam ti svoju POBOŽNOST PREMA 
BL. DJEVICI. MARIJI. 

Ako sam želio postići od Boga koju izvan- 
rednu milost, poput one Oprosta Porcijunku- 
le, molio sam je u ime Marijino, jer Bog njoj 
ne uskraćuje ništa. 

Po njezinom posredništvu i ti ćeš dobiti 
što pitaš. 





Za uzvrat tražim od tebe ovu vježbu: 
Predat ćeš se danas iznova kao kći svojoj 


preljubljenoj majci Mariji; i po mome daru bit 
ćeš joj vazda vjerna i ljubljena kći. 

41. 


Darivam ti svoju KREPOST DA ČINIŠ 
ČUDESA. Odsada unaprijed ovim darom 
moći ćeš i ti promijeniti svoju srdžbu u bla- 
gost, svoju hladnoću u plamen ljubavi; svoju 
oholost u poniznost. 

Po kreposti tvojih molitava grješnici će 
postati sveci; razbit će se gvozdena vrata či- 
stilišta, te oslobođene od svojih lanaca duše 
će poletjeti kao čisti duhovi u posjed vječne 
slave. 





Za uzvrat tražim od tebe ovu vježbu: 


Molit ćeš Gospodina — bez prestanka, da 
tvoje molitve, kojima pridružujem svoje, čine 
čudesa milosti i nebeskih usluga. 

A danas napose molit ćeš za duše Čistili- 
šta. 

42. 


Darivam ti svoj DUH. Bez ovoga ništa ti 
neće koristiti sveto odijelo koje nosiš. 

Sretna moja kćeri! — baš danas te Otac tvoj 
lišava tvoje ljudske razboritosti, tvoje oholo- 
sti, a dariva ti svoj duh, a taj je duh priprosti- 
tosti i poniznosti. 


Za uzvrat tražim od tebe ovu vježbu: 


Brižno ćeš nastojati da izvršiš sve svoje, pa 
i najmanje, dužnosti s najvišim savršenstvom 
i duhom, koji je vlastit tvome Franjevačkome 
redu. 

Moli danas napose za sve novake i novaki- 
nje svih triju mojih Redova. 

43. 


Darivam ti svoje MRTVENJE. Jednoga da- 
na napade me pakleni neprijatelj napašću, 
koja mi je puno smetala i mučila me. 

Uzeo sam tada bič da dobro izbičujem tije- 
lo, kojemu rekoh: »Gledaj, brate magare, što 
sam tebi dužan i kako te moram milovati.« 

Ti pak, kćeri moja, ovim darom moći ćeš 
podvrći svoje tijelo duhu i razumu. 





Za uzvrat tražim od tebe ovu vježbu: 


Vježbat ćeš se sa svom radošću u mrtvenji- 
ma propisanim od Pravila; ali nada sve nasto- 
jat ćeš za savršenim zanijekanjem svoje volje 
i suda, jer bez toga uzalud ćeš se truditi i nika- 
da nećeš postati sveta i savršena. 

44. 


Darivam ti svoje PAPUČE. Nosio sam ih 
od onda kada sam primio rane moga Gospodi- 
na. 

Učinila mi ih je svojim rukama moja kći u 
Kristu Klara. 

Od sada unaprijed svi tvoji koraci bit će 
vazda blagoslovljeni, samo ako budeš stupala 
po stopama svoga Oca. 


Za uzvrat tražim od tebe ovu vježbu: 


Budi vazda spremna da rado pođeš, gdje 
te poslušnost zove, te posebnom brigom i ra- 
došću poleti na molitvu u koru i obnovi svoj 
zavjet poslušnosti. 

45. 


Darivam ti svoje RUŽE, koje sam pokazi- 
vao u Rimu Sv. Ocu, koji, kad ih je vidio, bla- 
gostivo mi je dozvolio Oprost Porcijunkule. 

Njihov ugodni miris potaknut će te da do- 
biješ sve oproste, koji se mogu dobiti svakoga 
dana. 


Za uzvrat tražim od tebe ovu vježbu: 


Svaki dan prikazat ćeš dva ili tri oprosta 
za ispokoj svetih duša u Čistilištu. 

46. 


Darivam ti svoju SABRANOST. Ništa na 
svijetu nije mi moglo oteti sabranost. I baš 
ovaj dragocjeni dar danas ostavljam svim svo- 
jim predragim kćerima. 

Ali da ne izgubiš tako rijedak dar, budi 
nadasve budna da čuvaš sva svoja izvanjska 
sjetila 





Za uzvrat tražim od tebe ovu vježbu: 
Navikni se da držiš vrlo umrtvena tvoja 


sjetila, a osobito oči i jezik u vrijeme naređe- 
noga muka. 

47. 


Darivam ti svoje OTCJEPLJENJE OD 
SVIH STVARI. 

Jednom umoran i žedan od dugoga hoda- 
nja, našao sam pokraj puta potočić bistre vode 
i jednu ploču, koja mi je mogla služiti kao 
stol. Toga časa učini mi se da sam najbogatiji 
knez na zemlji i nisam se nasitio zahvaljivanja 
Bogu na njegovoj očinskoj dobroti i providno- 
sti, kojom mi je pomogao. 

Moj dar učinit će i tebe sretnom i zadovolj- 
nom, o moja kćeri, i meni ćeš zahvaljivati od 
svega srca. 





Za uzvrat tražim od tebe ovu vježbu: 


Čuvat ćeš se vrlo dobro da se ne tužiš, ako 
ti koji put nedostane i što je potrebno. Tada 
ćeš reći sa svojim Ocem: »Moj Bog — sve je 
moje dobro!« 

48. 


Darivam ti svoju KRUNICU. Često sam je 
molio s posebnom ugodnošću i pobožnošću. 

Ti čini isto tako, kćeri moja, pa će se ta 
krunica na času tvoje smrti obratiti u vijenac 
lijepih i nježnih ruža, koje će te ugodno krije- 
piti u zadnjim tvojim mukama. 





Za uzvrat tražim od tebe ovu vježbu: 


Često ćeš zazivati svoju dragu i preslatku 
majku Mariju, da isprosiš sebi i svim drugim 
tvojim sestrama Serafinskoga reda dobru i 
svetu smrt. 

50. 


Darivam ti svoju LJUBAV PREMA DU- 
ŠAMA U ČISTILIŠTU. Nikakva pokora nije 
mi se činila teška da im postignem oslobođe- 
nje. Radi toga Bog mi je poslije smrti udijelio 
posebnu milost, da na dan moje svetkovine 
mogu sići u onaj plamen i osloboditi mnoge 
duše. 

I ti me svake godine prati u onu tamnicu 
muka, pa ćeš mi pomagati svojim molitvama, 
da ih mogu osloboditi još više. 





Za uzvrat tražim od tebe ovu vježbu: 


Preko dana moli mnogo molitava, a osobi- 
to »De profundis«, sa mnogo žara i pobožno- 
sti, da pomogneš bijednim dušama u Čistili- 
štu. 

51. 


Darivam ti svoju POBOŽNOST PREMA 
PRESV. OLTARSKOM SAKRAMENTIU. Pre- 
sretna si, moja kćeri, koja toliko često puta 
možeš pogostiti u svom srcu svoju svetotaj- 
stvenu Ljubav! 

Priznaj divnu svoju sreću pa se klanjaj i 
ljubi srdačnim žarom tvoga Isusa, tvoga Boga, 
koji ti se, skriven pod zastorom sakramenta, 
daje i sav se sjedinjuje s tobom. 





Za uzvrat tražim od tebe ovu vježbu: 


Pazi da nikada ne umanjiš duboko pošto- 
vanje i čast dužnu Isusu u sakramentu. Stoga 
ćeš danas deset puta izmoliti strjelovitu moli- 
tvicu: Moj Bože, i moj Isuse, daj da umrem iz 
ljubavi prema tebi! 

52. 


Darivam ti svoj BLAGOSLOV. Imat ćeš, 
kćeri, dio u njemu od sva tri moja Reda. Bla- 
goslov roditelja čini dobro i usrećuje sinovima 
kuću. Moj blagoslov, tim što sam ustanovio 
svoj Red, pružio vam je ovdje na zemlji sigur- 
no obitavalište, u kojemu sa serafinskom rev- 
nošću možete mirno služiti nebeskom Zaruč- 
niku, a gore na nebu pripravit će vam vječni 
boravak, gdje ćete u društvu s vašim Ocem 
uživati blaženo gledanje vašega Zaručnika 
Isusa i vaše Majke Marije. Tako budi! 





Za uzvrat tražim od tebe ovu vježbu: 


Često preko dana molit ćeš se svome Bogu, 
u moje ime, i u ime tvoje svete Majke Klare, 
da se udostoji udijeliti tebi, i svim tvojim Se- 
strama, puninu svojih blagoslova. 

Milost Božja i moj blagoslov neka bude va- 
zda s Vama! Amen. 

